|  |  |  |
| --- | --- | --- |
| **180-emvlima-b** | ΕΛΛΗΝΙΚΗ ΔΗΜΟΚΡΑΤΙΑ  **Εθνικόν και Καποδιστριακόν**  **Πανεπιστήμιον Αθηνών** |  |
|  |  |  |
|  |  |  |
|  |  |  |
|  | | |

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ERASMUS 2018-2019**

**ΠΑΝΕΠΙΣΤΗΜΙΟ Porto (Πορτογαλία)**

Αγαπητοί φοιτητές,

Το διάστημα από **13/3/2018** έως **23/3/2018** οι φοιτητές που ενδιαφέρονται να αξιοποιήσουν το **ERASMUS+** και να μεταβούν στο **Porto** για να πραγματοποιήσουν σπουδές διάρκειας **6** μηνών για το επόμενο ακαδημαϊκό έτος **2018 – 19** μπορούν να καταθέσουν τις αιτήσεις τους για το Πανεπιστήμιο **Porto (Πορτογαλία)** στον Ακαδημαϊκό Υπεύθυνο: Επίκουρο Καθηγητή, Ανάργυρο Τουμπέκη τις εξής ώρες υποδοχής:

|  |  |  |  |  |  |
| --- | --- | --- | --- | --- | --- |
| **ΩΡΕΣ ΥΠΟΒΟΛΗΣ ΑΙΤΗΣΕΩΝ**  **ΣΤΟ ΓΡΑΦΕΙΟ** | **E-MAIL ΕΠΙΚΟΙΝΩΝΙΑΣ:** | **ΧΩΡΑ** | **ΠΑΝΕΠΙΣΤΗΜΙΟ** | **ΑΡΙΘΜΟΣ**  **ΦΟΙΤΗΤΩΝ:** | **ΣΥΝΟΛΟ**  **ΜΗΝΩΝ:** |
| Τετάρτη 14/3/2018 10:00 – 13:00  Δευτέρα 19/3/2018 10.00 – 12.00  Τρίτη 20/3/2018 12:00 – 14:00 | αα  atoubekis@phed.uoa.gr | Πορτογαλία | Π  Πόρτο | 2 | 6 |

Κάθε αίτηση θα πρέπει να συνοδεύεται με αναλυτική βαθμολογία εγκεκριμένη από τη γραμματεία και αντίγραφο πιστοποιητικού γλωσσομάθειας (Πορτογαλικά ή Αγγλικά).

**Προϋποθέσεις συμμετοχής των φοιτητών στο πρόγραμμα ERASMUS**

Εάν κάποιοι φοιτητές δε πληρούν τις ακόλουθες προϋποθέσεις, δεν μπορούν να συμμετάσχουν στη διαδικασία αιτήσεων και επιλογής έστω και αν δεν υπάρχουν άλλοι ενδιαφερόμενοι.

* Προπτυχιακοί φοιτητές: α) πρέπει να είναι εγγεγραμμένοι τουλάχιστον στο δεύτερο έτος σπουδών τη στιγμή που υποβάλλουν την αίτηση και β) να έχουν εξεταστεί επιτυχώς σε τουλάχιστον τόσα μαθήματα όσα αντιστοιχούν αριθμητικά σε ένα έτος σπουδών.
* Μεταπτυχιακοί φοιτητές: να έχουν ολοκληρώσει επιτυχώς το α’ εξάμηνο των σπουδών τους στο ΠΜΣ στο οποίο είναι εγγεγραμμένοι.
* Οι φοιτητές που βρίσκονται στο τελευταίο έτος φοίτησης ή είναι επί πτυχίω, έχουν δικαίωμα συμμετοχής **μόνο αν χρωστούν ικανό αριθμό μαθημάτων, τα οποία να αντιστοιχούν τουλάχιστον σε 30 Πιστωτικές μονάδες (ECTS credits),** ώστε να έχουν μεγαλύτερη δυνατότητα επιλογής μαθημάτων από το πρόγραμμα σπουδών του Πανεπιστημίου υποδοχής και αντίστοιχα αναγνώρισής τους στο ΕΚΠΑ.
* Ελάχιστο απαιτούμενο επίπεδο γλωσσομάθειας ορίζεται από το Ίδρυμά μας, στο πλαίσιο της διασφάλισης της ποιότητας της κινητικότητας, **η καλή γνώση** **της επίσημης γλώσσας διδασκαλίας** του Πανεπιστημίου υποδοχής ή Αγγλικών, σε **επίπεδο Β2,** σύμφωνα με την κλίμακα γλωσσομάθειας του Κοινού Ευρωπαϊκού Πλαισίου Αναφοράς για τις Γλώσσες του Συμβουλίου της Ευρώπης.[[1]](#footnote-1)

**Εάν η διμερής συμφωνία αναφέρει ως υποχρεωτικό επίπεδο γλωσσομάθειας επίπεδο ανώτερο του Β2, αυτό το επίπεδο θα αποτελεί προϋπόθεση επιλογής για το συγκεκριμένο Ίδρυμα. Προσοχή, ακόμα και στην περίπτωση που το Ίδρυμα υποδοχής δέχεται φοιτητές με επίπεδο κατώτερο του Β2, αυτό δεν γίνεται αποδεκτό από το Ίδρυμά μας.** **Η πιστοποίηση του επιπέδου γλωσσομάθειας γίνεται αποκλειστικά με την προσκόμιση των αντίστοιχων διπλωμάτων.** Φοιτητές που δεν κατέχουν το αντίστοιχο δίπλωμα όταν κάνουν αίτηση προς τους ακαδημαϊκούς υπεύθυνους για μετακίνηση στο πλαίσιο του προγράμματος Erasmus+, δεν είναι επιλέξιμοι. Για τους φοιτητές των ξενόγλωσσων τμημάτων που δεν κατέχουν δίπλωμα γλωσσομάθειας πρέπει να βεβαιώνεται από τον Πρόεδρο του Τμήματος η πολύ καλή γνώση της αντίστοιχης ξένης γλώσσας. Οι πτυχιούχοι των Τμημάτων ξένης γλώσσας και φιλολογίας δεν υποχρεούνται να προσκομίσουν την βεβαίωση αυτή, εφόσον η γλώσσα στην οποία γίνονται τα μαθήματα στο Ίδρυμα υποδοχής είναι αυτή του πτυχίου τους.

* Φοιτητές που έχουν ήδη μετακινηθεί με το πρόγραμμα ERASMUS για σπουδές ή για πρακτική άσκηση είναι επιλέξιμοι να μετακινηθούν ξανά στο νέο πρόγραμμα ERASMUS+, εφόσον το συνολικό διάστημα μετακίνησης δεν υπερβαίνει τους 12 μήνες (συνυπολογίζεται το παλιό και το νέο διάστημα) ανά κύκλο σπουδών, θα έχουν όμως χαμηλή προτεραιότητα κατά την επιλογή σε σχέση με τους φοιτητές που ζητούν μετακίνηση για πρώτη φορά.
* Οι φοιτητές του EKΠA με τόπο καταγωγής και μόνιμης κατοικίας τους τη χώρα στην οποία θέλουν να μεταβούν με το πρόγραμμα ERASMUS+ θα έχουν χαμηλή προτεραιότητα κατά την επιλογή.

**Υποχρεωτικά Κριτήρια Επιλογής**

Για την αξιολόγηση των φοιτητών θα πρέπει να λαμβάνονται υπόψη τα κριτήρια που ακολουθούν κατά σειρά βαρύτητας:

**Προπτυχιακοί φοιτητές**

1. **Μέσος όρος βαθμολογίας**

Υπολογίζεται ο μέσος όρος βαθμολογίας του φοιτητή στα μαθήματα στα οποία έχει εξεταστεί επιτυχώς έως τη στιγμή που κάνει αίτηση για μετακίνηση Erasmus, με βάση την αναλυτική του βαθμολογία μετά την τελευταία εξεταστική περίοδο.

1. **Επίπεδο γνώσης της γλώσσας διδασκαλίας** στο Πανεπιστήμιο υποδοχής (Πορτογαλικά ή Αγγλικά για το Πανεπιστήμιο του Πόρτο).

**Μεταπτυχιακοί φοιτητές**

1. **Βαθμός Πτυχίου**
2. **Μέσος όρος βαθμολογίας** με βάση την αναλυτική βαθμολογία του φοιτητή μετά την τελευταία εξεταστική περίοδο.
3. **Επίπεδο γνώσης της γλώσσας διδασκαλίας** στο Πανεπιστήμιο υποδοχής (Πορτογαλικά ή Αγγλικά για το Πανεπιστήμιο του Πόρτο).

**Υποψήφιοι διδάκτορες**

1. **Βαθμός Πτυχίου**
2. **Βαθμός Μεταπτυχιακού Διπλώματος Ειδίκευσης**
3. **Επίπεδο γνώσης της γλώσσας διδασκαλίας** στο Πανεπιστήμιο υποδοχής.

Για την επιλογή υποψηφίων διδακτόρων είναι απαραίτητηη αιτιολογημένη εισήγηση της Τριμελούς Συμβουλευτικής Επιτροπής, στην οποία θα αναγράφεται το θέμα της διατριβής και θα βεβαιώνεται ότι το πρόγραμμα που θα ακολουθήσει ο υποψήφιος στο εξωτερικό θα αποτελέσει μέρος της ερευνητικής του εργασίας για την εκπόνηση της διδακτορικής του διατριβής καθώς και ότι θα προσμετρηθεί στον συνολικό χρόνο των σπουδών του.

Για περισσότερες πληροφορίες : [www.interel.uoa.gr](http://www.interel.uoa.gr)

**Στην περίπτωση του Τμήματος Επιστήμης Φυσικής Αγωγής και Αθλητισμού, τα ελάχιστα μαθήματα στα οποία θα πρέπει να έχουν επιτύχει οι φοιτητές σύμφωνα με την ενδεικτική κατανομή μαθημάτων ανά έτος στον Οδηγό Σπουδών, είναι έντεκα (11).**

Επισημαίνεται ότι θα επιλεγούν για μετακίνηση **16 φοιτητές/τριες συνολικά από το ΤΕΦΑΑ**. Κατά συνέπεια οι 2 θέσεις που αντιστοιχούν στη συμφωνία για το Πανεπιστήμιο του Πόρτο θα καλυφθούν εφόσον οι φοιτητές/τριες έχουν σειρά κατάταξης από 1-16.

Οι φοιτητές/τριες θα πρέπει να δηλώσουν στην αίτηση τους τη σειρά προτεραιότητας για τις χώρες στις οποίες επιθυμούν να μετακινηθούν.

**Άλλες πληροφορίες**

**1.** Στην ηλεκτρονική διεύθυνση του Τμήματος Ευρωπαϊκών και Διεθνών Σχέσεων του Πανεπιστημίου : <http://www.interel.uoa.gr/erasmus.html> οι φοιτητές μπορούν να αναζητήσουν περισσότερες λεπτομέρειες για το πρόγραμμα ERASMUS+.

**2.** Οι φοιτητές μετά την επιλογή τους θα ενημερωθούν ηλεκτρονικά από το Τμήμα Ευρωπαϊκών και Διεθνών Σχέσεων του Πανεπιστημίου Αθηνών εντός του Απριλίου 2017, για την περαιτέρω διαδικασία συμμετοχής τους στο πρόγραμμα την υποβολή ηλεκτρονικής αίτησης, τις προθεσμίες κατάθεσης, την υπογραφή Σύμβασης και όλες τις απαιτούμενες πληροφορίες".

Ο υπεύθυνος Καθηγητής

Ανάργυρος Τουμπέκης

Επίκουρος Καθηγητής

1. Ενδεικτικά αναφέρονται για τις 5 ευρύτερα διαδεδομένες γλώσσες τα αντίστοιχα διπλώματα.

   Αγγλικά: First Certificate in English (FCE) του Πανεπιστημίου Cambridge ή άλλο ισότιμο,

   Γαλλικά: DELF B2 ή DELF 1er Degre ή Sorbonne B2 ή άλλο ισότιμο,

   Γερμανικά: Goethe-ZERTIFIKAT DEUTSCH FUR DEN BERUF (ZDFB) ή Goethe-ZERTIFIKAT Β2 ή Deutsches Sprachdiplom (DSD)-Δεύτερης βαθμίδας ή άλλο ισότιμο

   Ιταλικά: Certificato di Conoscenza della Lingua Italiana, Livello 3 (CELI 3) του Πανεπιστημίου της Perugia ή άλλο ισότιμο,

   Ισπανικά: Diploma de Espanol como Lengua Extranjera (Nivel Intermedio) ή Diploma dele Basico de Espanol ή άλλο ισότιμο. Επίσης, η καλή γνώση των πέντε παραπάνω γλωσσών αποδεικνύεται και με το Κρατικό Πιστοποιητικό Γλωσσομάθειας επιπέδου Β2 του ν.2740/1999. [↑](#footnote-ref-1)